मुंबई को 62 रन से हराया, गिल का सीजन में तीसरा शतक; संडे को चेन्नई से मुकाबला
Mumbai Indians (MI) vs Gujarat Titans (GT) IPL Match Qualifier LIVE Score Update;  Follow IPL 2023 Latest News, MI vs GT IPL Match Updates with Dainik Bhaskar (दैनिक भास्कर).
डिफेंडिंग चैंपियन गुजरात टाइटंस ने लगातार दूसरी बार इंडियन प्रीमियर लीग के फाइनल में प्रवेश कर लिया है। टीम ने मौजूदा सीजन के क्वालिफायर-2 में मुंबई इंडियंस को 62 रन से हराया। इस जीत के हीरो शुभमन गिल (60 बॉल में 129 रन) और मोहित शर्मा (10 रन देकर 5 विकेट) रहे। गिल ने सीजन की तीसरी सेंचुरी जमाई। वे प्लेऑफ में सेंचुरी जमाने वाले सबसे युवा बैटर बने, जबकि GT लगातार दो सीजन के फाइनल में प्रवेश करने वाली IPL की तीसरी टीम बन गई।
अहमदाबाद के नरेंद्र मोदी स्टेडियम में शुक्रवार रात मुंबई ने टॉस जीतकर फील्डिंग चुनी। गुजरात ने पहले बल्लेबाजी करते हुए 20 ओवर में 2 विकेट पर 233 रन बनाए। जवाब में मुंबई 18.2 ओवर में 171 रन पर ऑलआउट हो गई।
गुजरात की टीम अब 28 मई को इसी मैदान पर एमएस धोनी की चेन्नई के खिलाफ फाइनल मुकाबला खेलेगी, यदि पंड्या धोनी को मात देने में कामयाब हो जाते हैं, तो GT लगातार दूसरा खिताब जीतने वाली IPL इतिहास की तीसरी टीम बन जाएगी। आगे पढ़िए मैच रिपोर्ट
सबसे पहले ग्राफिक्स में मैच विनिंग परफॉर्मेंस...
मैच के टर्निंग पॉइंट्स 
एनालिसिस: फ्लॉप रहा मुंबई का टॉप ऑर्डर, चोट ने भी प्रभावित किया
ओपनर शुभमन गिल ने 60 बॉल पर 129 रन की शतकीय साझेदारी खेलकर गुजरात को प्लेऑफ के सबसे बड़े टोटल तक पहुंचाया। गिल के अलावा, साई सुदर्शन ने 31 बॉल पर 43 रन की पारी खेली। आखिरी में कप्तान हार्दिक पंड्या ने 13 बॉल में दो चौके और दो छक्के समेत 28 रन बनाए।
मुंबई को पीयूष चावला और आकाश मधवाल ने एक-एक विकेट दिलाया।
जवाब में मुंबई का टॉप ऑर्डर फेल रहा। चोटिल ईशान किशन की जगह ओपन करने आए नेहल वाधेरा 4 और कप्तान रोहित शर्मा 8 रन बनाकर आउट हो गए। बीच में कैमरून ग्रीन ने 60, सूर्यकुमार यादव ने 61 और तिलक वर्मा ने 43 रन की पारियां खेलीं, लेकिन अपनी टीम को 200 पार नहीं पहुंचा सके।
लोअर ऑर्डर के 6 बल्लेबाज दहाई के आंकड़े को पार नहीं कर सके।
मोहित शर्मा ने 5 विकेट चटकाए। मोहम्मद शमी और राशिद खान को दो-दो विकेट मिले। एक सफलता जोशुआ लिटिल के हिस्से आई। देखें गुजरात-मुंबई मैच का स्कोरकार्ड
यहां जानिए कौन कैसे आउट हुआ...?
ऐसे गिरे मुंबई के विकेट
ऐसे गिरे गुजरात के विकेट
अब ग्राफिक्स में पावरप्ले कॉन्टेस्ट 
मुंबई ने गुजरात से ज्यादा रन बनाए, लेकिन 3 विकेट भी गंवाए
पावरप्ले कॉन्टेस्ट में मुंबई ने बाजी मारी। टीम ने 6 ओवर में तीन विकेट पर 72 रन बनाए, जबकि गुजरात ने 6 ओवर में बिना नुकसान के 50 रन जोड़े।
अब ग्राफिक्स में देखिए मैच के रोचक फैक्ट...
यहां से मैच का LIVE कवरेज...
पहले मुंबई की पारी...
सूर्या ने तिलक और ग्रीन के साथ फिफ्टी पार्टनरशिप की 
पावरप्ले में 2 विकेट गिरने के बाद तिलक वर्मा ने बड़े-बड़े शॉट्स लगाए। उन्होंने 14 गेंद पर 43 रन की पारी खेली और सूर्यकुमार यादव के साथ महज 22 गेंद पर 51 रन बनाए। तिलक के बाद कैमरून ग्रीन और सूर्या ने 32 गेंदों पर 51 रन जोड़े। ग्रीन 20 बॉल में 30 रन बनाकर आउट हुए।
मुंबई की तेज शुरुआत
234 रन के टारगेट का पीछा करने उतरी मुबंई की शुरुआत खराब रही। पहले ही ओवर में नेहल वाधेरा आउट हो गए, दूसरे ओवर में कैमरून ग्रीन रिटायर्ड हर्ट हो गए और तीसरे ओवर में रोहित शर्मा को मोहम्मद शमी ने चलता कर दिया। नंबर-5 पर उतरे तिलक वर्मा ने 14 ही गेंदों पर 43 रन बनाए, लेकिन पावरप्ले की आखिरी गेंद पर राशिद खान का शिकार हो गए। टीम ने 6 ओवर में 3 विकेट पर 72 रन बनाए।
यहां से गुजरात की पारी...
गुजरात ने बनाया प्लेऑफ का सबसे बड़ा टोटल
डिफेंडिंग चैंपियन गुजरात ने पहले बल्लेबाजी करते हुए 20 ओवर में 3 विकेट पर 234 रन बनाए। यह प्लेऑफ का सबसे बड़ा स्कोर है।
सुदर्शन रिटायर्ड आउट, लीग के तीसरे बैटर
​​​​​​​​​​​​​​साई सुदर्शन 31 बॉल पर 43 रन बनाकर रिटायर्ड आउट हो गए। वे अपनी पारी में 5 चौके और एक छक्का ही जमा सके। साई रिटायर्ड आउट होने वाले सीजन के तीसरे खिलाड़ी बने। इससे पहले, अथर्व तायड़े और रविचंद्रन अश्विन रिटायर्ड आउट हुए थे।
गिल ने 49 बॉल पर जमाया शतक 
गुजरात के ओपनर शुभमन गिल ने करियर की तीसरा शतक जमाया। उन्होंने 49 बॉल पर सेंचुरी पूरी की। गिल ने मौजूदा सीजन का तीसरा शतक जमाया है। इतना ही नहीं, यह गिल के करियर का तीसरा IPL शतक भी है। गिल ने 60 बॉल की पारी में 215.00 के स्ट्राइक रेट से 129 रन बनाए। उन्होंने 7 चौके और 10 छक्के शामिल रहे।
गिल प्लेऑफ में सेंचुरी जमाने वाले सबसे युवा बल्लेबाज हैं।
गिल-सुदर्शन की शतकीय साझेदारी
54 रन पर ऋद्धिमान साहा का विकेट गंवाने के बाद गिल ने साई सुदर्शन के साथ शतकीय साझेदारी की। दोनों ने 64 बॉल पर 138 रन जोड़े। इस साझेदारी को आकाश मधवाल ने तोड़ा। उन्होंने गिल का विकेट लिया।
गिल-साहा की 50+ पार्टनरशिप
गुजरात के ओपनर शुभमन गिल और ऋद्धिमान साहा के बीच अर्धशतकीय ओपनिंग साझेदारी हुई। शुभमन गिल और ऋद्धिमान साहा के ओपनिंग पेयर ने 38 बॉल पर 54 रन जोड़े। इस साझेदारी को पीयूष चावला ने साहा को आउट करके तोड़ा।
गिल-साहा की संभली शुरुआत
पावरप्ले में डिफेंडिंग चैंपियन गुजरात टाइटंस ने शानदार शुरुआत की। टीम के दोनों ओपनर रंग में नजर आए। 6 ओवर के खेल में टीम ने 50 रन बनाए। गिल और साहा क्रीज पर सुरक्षित रहे।
फोटोज में देखिए गुजरात-मुंबई मैच का रोमांच
एक बदलाव के साथ उतरी MI, GT में दो चेंज
रोहित शर्मा ने इस अहम मुकाबले के लिए एक बदलाव किया, जबकि हार्दिक पंड्या की टीमें दो बदलाव हुए। मुंबई में ऋतिक शौकीन की जगह कुमार कार्तिकेय की वापसी हुई। साथ ही गुजरात में जोशुआ लिटिल और साई सुदर्शन की वापसी हुई, जबकि दासुन शनाका और दर्शन नालकंडे बेंच पर रहे।
देखिए प्लेइंग-11...
मुंबई इंडियंस: रोहित शर्मा (कप्तान), ईशान किशन (विकेटकीपर), कैमरून ग्रीन, सूर्यकुमार यादव, तिलक वर्मा, टिम डेविड, क्रिस जॉर्डन, पीयूष चावला, कुमार कार्तिकेय, जेसन बेहरनडॉर्फ और आकाश मधवाल।
इम्पैक्ट प्लेयर्स: रमनदीप सिंह, विष्णु विनोद, नेहल वाधेरा, संदीप वॉरियर्स और राघव गोयल।
गुजरात टाइटंस: हार्दिक पंड्या (कप्तान), शुभमन गिल, ऋद्धिमान साहा (विकेटकीपर), विजय शंकर, साई सुदर्शन, डेविड मिलर, राहुल तेवतिया, राशिद खान, मोहित शर्मा, मोहम्मद शमी और नूर अहमद।
इम्पैक्ट प्लेयर्स: जोशुआ लिटिल, श्रीकर भरत, ओडियन स्मिथ, आर साई किशोर और शिवम मावी।
भास्कर IPL क्विज में जनता का वोट...63% मानते हैं कि आज मुंबई की होगी जीत...94% कहते हैं शुभमन को मिलेगी ऑरेंज कैप 